AMC trio

AMC trio je slovenská mainstream jazzová formácia, ktorá vznikla v roku 1993 v Prešove. Jej pôvodnými, a zároveň súčasnými členmi, sú Peter Adamkovič (klavír), Martin Marinčák (kontrabas) a Stanislav Cvanciger (bicie). Založili si aj vlastné hudobné vydavateľstvo – Thor-Iza Music.

Skupina získala viaceré ocenenia, z nich najvýznamnejšou je cena Radio_Head Awards za najlepší album roku 2013 – One Way Road To My Heart.

AMC trio patrí medzi hlavných organizátorov festivalu Jazz Prešov a jeho členovia vo svojom rodnom meste pôsobia aj ako hudobní pedagógovia vo viacerých inštitúciách.

Charakteristika tvorby 
AMC trio sa vyhýba čisto jazzovej či swingovej tvorbe – vo svojej rôznožánrovej autorskej hudbe sa inšpiruje najmä popom, vážnou hudbou, folklórom, prírodou či duchovnom.

Kapela nemá jedného lídra, je zoskupením troch rovnocenných hráčov.

Spolupráca 
Skupina v štúdiu či na koncertoch spolupracovala už s mnohými hudobníkmi svetového formátu, ako sú:
 Randy Brecker (trúbka, krídlovka) – USA
 Ulf Wakenius (gitara) – Švédsko
 Jerzy Skalski (trúbka), Tomáš Žikawski, Róbert Murakowski (trúbka) – Poľsko
 Peter Cardarelli (saxofón) – USA
 Titus Waldenfels (gitara) – Nemecko
 Monty Waters (saxofón) – USA
 Philip Catherine (gitara) – Belgicko
 Mark Whitfield (gitara) – USA
 Peter Lipa (spev) – Slovensko
 Lee Andrew Davison (spev) – USA
 Lazaro Cruz (trúbka) – Kuba
 Kazimierz Jonkisz (bicie) – Poľsko,
 Michael "Patches" Stewart (trúbka) – USA
 a iní...

Diskografia

Referencie

Iné projekty

Externé odkazy 
 Oficiálna stránka skupiny 
 Rozhovor so skupinou

Slovenské džezové hudobné skupiny
Hudobné skupiny z 1993